Luxembourg Song Contest 2026

De Luxembourg Song Contest 2026 ass déi drëtt Editioun vun deem Museksconcours, mat deem de lëtzebuergesche Bäitrag fir den Eurovision Song Contest 2026 gewielt gëtt. D'Finall war de 24. Januar 2026 an der Rockhal.

Gewënner war d'Eva Marija mam Lidd Mother Nature mat engem Total vun 222 Punkten, dovu 94 vun der Lännerjury an 128 vum Publikumsvoting. Op déi zweet Plaz koum de Steve Castile mat 136 Punkten (Lännerjury 80, Publikum 56) an op déi drëtt Plaz koum d'Irem mat 122 Punkten (Lännerjury 66, Publikum 56).

 Matmaach-Konditiounen 
RTL Lëtzebuerg huet den 10. Juni 2025 annoncéiert, och 2026 erëm beim Eurovision Song Contest wëlle matzemaachenEurovisioun 2026-Lëtzebuerg ass nees dobäi! vun RTL (10. Juni 2025).

Vum 4. Juli bis den 21. September 2025 konnten interesséiert Kënschtler (och Gruppen) kandidéiere fir matzemaachenKünstler können sich ab heute für den Luxembourg Song Contest bewerben op wort.lu vum 4. Juli 2025.
D'Kandidaten hu missen op d'mannst ee vun de follgende Krittären erfëllen:

 d'lëtzebuergesch Nationalitéit hunn,
 an de leschten 3 Joer den Haaptwunnsëtz zu Lëtzebuerg gehat hunn,
 eng enk Verbindung zur lëtzebuergescher Musekszeen hunn.

Zousätzlech Konditiounen:
 zum Zäitpunkt vum LSC am Januar op d'mannst 18 Joer al sinn,
 tëscht November 2025 a Mee 2026 fir d'LSC/ESC - Virbereedung a Promotioun disponibel sinn,
 an der Lag sinn, op enger grousser Bün opzetrieden.

Dëst Joer war och nei, datt een net nëmme mat Lidder konnt kandidéieren, mee mat Projeten (musikalesch Konzepter), déi all awer eng Maximaldauer vun 3 Minutten hu missen hunn an net virum 1. September verëffentlecht goufen.

All Kënschtler oder Grupp konnt sech mat bis zu 3 Bäiträg resp. Projete bewerben. D'Sprooch huet keng Roll gespillt an d'Persounenzuel op der Bün war op maximal 6 begrenzt.

 Selektioun vun de Finalisten 
Am Ganze goufe vun 58 Kënschtler oder Gruppen 83 Bäiträg agereecht.
De 24.-26. Oktober 2025 konnten d'Kënschtler hir Bäiträg an enger Auditioun virun enger internationaler Fachjury presentéieren, déi dann déi definitiv 8 Bäiträg fir den LSC 2026 selektionéiert huet.

D'Fachjury huet aus follgende Persoune bestanen:
 Karin Gunnarsson (Schweden) – Produzentin vum schweedeschen "Melodifestivalen"
 Gísli Berg (Island) – Member vun der islännescher Delegatioun beim ESC, Produzent vum islänneschen "Söngvakeppnin"
 Paul Jordan (Groussbritannien) – Eurovisiounsexpert, Member vun der Jury bei de Virentscheedunge vu Frankräich am Joer 2019 a vun Irland 2023.
 Ludovic-Alexandre Vidal (Frankräich) – Komponist vum lëtzebuergesche Gewënnertitel vum virege Joer: La poupée monte le son
 Elsie Bay (Norwegen) – Singer-Songwriterin

 Kandidaten 
 Kënschtler Lidd Songwriter Steve Castile Sweet Tooth Steve Calçada, Simon Davis, Abigail F. Jones Luzac  Prison Doreé Tchiah Ommar Abdulrahman, Ynke Dingenen, Sam Ray, Lucas Zagdoudi Daryss Melusina Antoine Barrau, Alexandre Finkin, Daria Sokova ShiroKuro Eye to Eye Nathanaël Paulis Andrew the Martian  I’m the Martian Tchiah Ommar Abdulrahman, André Baptista, Rudolfs Budze, Ynke Dingenen Hugo One Born Again Hugo Dejean, EDSUN, Emil Lei, Albin Fredy Ljungqvist Eva Marija Mother Nature Julie Aagaard, Maria Broberg, Eva Puc, Thomas Stengaard Irem Bad Decisions (Hush Hush) Maria Broberg, Remy Cooper, Irem Sosay

 Andrew the Martian 
Hien ass 35 Joer al a gouf zu Setubal a Portugal gebuer. Hie lieft zanter 2013 zu Lëtzebuerg. Fir hien ass Musek d'Sprooch vun de Gefiller. Als Teenager huet hien ugefaangen, Musek ënnert dem Numm Andrew the Martian ze maachenLSC-Kandidaten am Portrait - Wie sinn den Andrew de Martian an d'Daryss?. 

 Daryss 
Si ass 29 Joer al an a Russland an enger Theaterfamill opgewuess. Si beweegt sech vu Kand un tëschent Schauspill, Gesang an Danz. Si huet d'lescht Joer hire Job als Franséischléierin opgi fir sech komplett op Musek an den Theater ze konzentréieren, wärend si samschdes Kannertheater enseignéiert.

 Eva Marija 
Si huet sloweenesch Elteren an huet scho fréi hier Léift zur Gei entdeckt. Si studéiert zur Zäit Songwriting zu London a verbënnt Jazz, Klassik a Pop/Rock. Ausser Gei spillt s'och nach Piano a BassgittarLSC-Kandidaten am Portrait - Wie sinn de Steve Castile an d'Eva Marija?.

 Hugo One 
Den Hugo One, 28 Joer, deen eng klassesch Gesangs- a Bünenausbildung huet, verbënnt Pop mat Disco. Hie war schonn op verschiddene lëtzebuergesche Bünen ze gesinn a schafft berufflech am Eventmanagement. Fir hien ass och Sport e wichtegen Deel vum Liewen. Hien trainéiert zanter 2 Joer intensiv. Danzen ass eng aner grouss Passioun vun himZwou Welten, eng Bün - D'LSC-Kandidaten Irem an Hugo One am Portrait.

 Irem 
Dat 24 Joer al Irem huet hir éischt EP "Look at Me" 2023 verëffentlecht an 2025 d'EP "Diamonds & Birkins". Si huet eng Ausbildung a klassescher Musekstheorie an Jazzdanz, huet e Bachelor an Astrophysik a studéiert aktuell Physik zu Wien.

 Luzac 
De Luzac, eigentlech Lucas Zagdoudi, ass deen eenzege Kandidat deen och schonn d'lescht Joer mam Lidd "Je danse" an der Virentscheedung dobäi war, dëst Joer awer mat engem neie Lidd. De Singer-Sonwriter gouf 2021 engem breede Publikum mat senger éischter Single "J’y arriverai" bekannt. Hie schreift a komponéiert och fir aner Kënschtler a schafft am BildungsberäichLéiert d'LSC-Finaliste besser kennen - De Luzac a ShiroKuro am Portrait.

 ShiroKuro 
D'Grupp besteet aus 3 Museker mat Héichschoulausbildung a Kompositioun, Perkussioun an Organisatioun vun Eventer. Hir éischt EP "In Sight" ass 2022 eraus komm.

 Steve Castile 
Hien ass mat Piano a Gittar opgewuess a schreift a produzéiert haut Musek. Parallel huet e Psychologie studéiert a strieft aktuell e Master an Informatiouns- a Kommunikatiounswëssenschaften un.

Kategorie:Lëtzebuerg beim Eurovision Song Contest
Kategorie:Musek 2026